**OBRAZLOŽENJE ZA E- SAVJETOVANJE**

Pravilnikom o uvjetima i načinu stjecanja te provjere znanja o zaštiti od opasnih kemikalija utvrđuju se uvjeti i način stjecanja te provjere znanja o zaštiti od opasnih kemikalija za radnike prije početka rada s opasnim kemikalijama te dodatno stjecanje znanja radnika o zaštiti od opasnih kemikalija tijekom rada te će se izvršiti usklađivanje s odredbom članka 9. Zakona o izmjenama i dopuni Zakona o kemikalijama („Narodne novine“, broj 37/20).

Navedenom odredbom propisano je da organizaciju stjecanja znanja o zaštiti od opasnih kemikalija prema programu stjecanja znanja o zaštiti od opasnih kemikalija, provedbu i provjeru znanja o zaštiti od opasnih kemikalija te izdavanje potvrde o stečenom znanju provodi Hrvatski zavod za javno zdravstvo vodeći računa o potrebama pravnih i fizičkih osoba koje obavljaju poslove s opasnim kemikalijama, kao i o razmjernoj provedbi stjecanja znanja o zaštiti od opasnih kemikalija na razini jedinica područne (regionalne) samouprave, odnosno Grada Zagreba te da Hrvatski zavod za javno zdravstvo donosi program stjecanja znanja o zaštiti od opasnih kemikalija na temelju prethodno pribavljenog mišljenja Ministarstva.